Dr. Pitlik László (InnoHow Kft, ITBSZM projekt)

Gödöllő, 2012. április 17.

**Dr. Szűcs István**

GSZDI

részére

Tárgy: javaslat

Tisztelt Professzor Úr!

Szóbeli egyeztetésünk nyomán az alábbiakban szeretném írásban is megerősíteni javaslatom: hazai és nemzetközi módszertani fejlesztések eredményeit külső K+F partnerekkel közösen szeretnénk felkínálni a PhD-képzéshez tantárgy formájában térítésmentesen biztosítva a konzultációkat és a szükséges licenceket.

**Adatbányászat: Gyanúgenerálás/hasonlóságelemzés I-II.**

Javasolt meghirdetés: I. év. 1. és I. év 2. félév 60 óra 4 kredit, ill. bármely későbbi félévben minden félévben mindkét szintű tárgy indításra kerülhet az egy-féléves érdeklődés és az egymásra épülő (nem feltétlenül egymás utáni) két-féléves érdeklődés lefedésére

Előadó: Dr. Pitlik László egyetemi docens (GTK-TKI)

A tárgy oktatásának célja azoknak a legkorszerűbb szemléletű és tartalmú adatbányászati alapismereteknek az oktatása, amelyek a doktori iskola által érintett diszciplínák magas szintű elméleti és gyakorlati műveléséhez, az eredményes tudományos kutatáshoz nélkülözhetetlenek. Az innovatív adatbányászati módszerek segítségével vizsgálhatók társadalmi, gazdasági/üzleti, ökológiai, humán, műszaki, interdiszciplináris jelenségek mennyiségi vonatkozásai, kockázatának/gyanúinak mértéke, iránya. Eszközei: mesterséges intelligencia-kutatás, szimuláció, hasonlóságelemzés, szakértői rendszerek, konzisztencia-vizsgálatok, automatizálás

Elő-követelmény: nincs (ill. a két fokozat - I. és II. - természetesen egymásra épül)

Kötelező irodalom: MYX-DVD 2012

Helyszín: pl. TATA oktatóterem

Létszám: felvehető létszám korlátlan